Отбасы - тәрбиенің ұясы атты жалпы мектепішілік ата–аналар жиналысы

Бүгін мектебімізде "Отбасы - тәрбиенің ұясы" атты жалпы мектепішілік  ата–аналар  жиналысы өтті. Мектеп директоры Байгалиев Қайрат Сыдықұлы өз сөзінде: қазіргі таңда өмірге көзқарастары толық қалыптаспаған жастардың арасында қылмыстың көп жасалуы - отбасындағы берілген тәрбиеге, ата–ананың балаға көңіл бөлуіне де байланысты. Әрбір отбасындағы ата–ана өсіп келе жатқан жасөспіріммен жақын сөйлесіп, оны мазалаған ойларын біліп, айналасындағы достары туралы хабардар болып, проблемаларын шешуге көмектесуі керек. Осы жағдайларда жасөспірімдермен жасалатын қылмыстардың алдын–алуға болады деген сенім білдірді.

Күн тәртібінде қаралған мәселелер бойынша:

1. "Жалпыадамзаттық  құндылықтар  отбасы  тәрбиесінің  негізі" тақырыбында 10 "Ә" сынып жетекшісі: Бажаева Толқын Мейрамхановна баяндады;

2. "Баланың  бас  ұстазы - ата-ана" тақырыбында баяндама оқыған: 9 "Ә" сынып жетекшісі: Нысангалиева Диана Адалбековна;

3. "Жасөспірімдер арасында құқықбұзушылықтың  алдын алу" тақырыбында Жарма аудандық полиция бөлімінің кәмелеттік жасқа толмағандар  істері  жөніндегі учаскелік полиция инспекторы полиция  аға  лейтенанты  Мамилов Медет Калымжанович сөз соңын қорытындылай келе, кәмелетке толмағандар арасындағы қылмыстар белең алып келеді, онымен күресу үшін мемлекеттік органдармен байланыс орнату керек. Жастар арасында патриоттық сезімін, мәдени құндылықтарды дамытып, тәрбиелеу керек. Сонымен қатар жастардың құқықтық сауаттылығын ашу керек. Жастар арасындағы қылмыс – қоғам дерті, оны емдеу қажет және алдын алу шараларын қолдану керектігін айтты.